ફાયરબ્રિગેડ રેસ્ક્યૂ ટીમના ફાયર જવાન ભરતભાઇ માંગેલાએ જણાવ્યું હતું કે આજે સવારે આઠેક વાગ્યાની આસપાસ તેમને મેસેજ મળ્યો હતો કે દધીચિબ્રિજ પાસે નદીમાં એક વ્યક્તિની લાશ પડી છે, જેથી તેઓ પોતાની ટીમ સાથે તાત્કાલિક ઘટનાસ્થળે દોડી ગયા હતા અને એક યુવકની લાશ બહાર કાઢી હતી. બાદમાં દધીચિબ્રિજ પાસેથી જ રેસ્કયૂ ટીમને અન્ય એક યુવકની લાશ મળી આવી હતી. આ મૃતક યુવકનું નામ હિતેશ નરસિંહભાઇ બારોટ (ઉં.વ. ૨૬, રહે. દૂધવાળી પોળ, ઘીકાંટા) હોવાનું જાણવા મળ્યું હતું. બંને મૃતદેહને ફાયરબ્રિગેડ દ્વારા પોલીસને સોંપવામાં આવ્યા હતા.